Diari Oficial de la Generalitat Valenciana


Sumari del DOGV 4351, del 07-10-2002 (2002/10661)

Notificació a El Ferrobús, Cooperativa Valenciana d'Habitatges. Expedient número VIVI/040501/474.
-------------------------------------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10822


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a El Ferrobús, Cooperativa Valenciana d'Habitatges. Expedient número VIVI/040501/474. [2002/F10312]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a la notificació de resolució a El Ferrobús, Cooperativa Valenciana d'Habitatges, amb l'expedient número VIVI/040501/474.
  
Vist el procediment sancionador VIVI/040501/474 seguit contra El Ferrobús, Cooperativa Valenciana d'Habitatges, i Meta Urbana, SA, per infracció del règim legal que regula els habitatges de protecció oficial.
  
Vist que, amb data 19 de juny de 2002, l'instructor del procediment elevava l'oportuna proposta de resolució.
  
Vist que a esta, formula al·legacions la representació de Meta Urbana, SA.
  
Atés que dites al·legacions no són d'estimar basant-nos en:
  
Primer. La imputació de responsabilitat és segons l'informe tècnic de 6 de setembre de 2001.
  
Segon. La qualificació jurídica de la infracció ho és per imperatiu legal de la Llei 1/1997, de la Generalitat Valenciana, la sanció de multa està compresa en el seu tram mínim i no hi ha indefensió, atés que eixa part pot aportar els informes tècnics que estime pertinents.
  
Atés que en la tramitació del procediment s'han observat les normes contingudes en el Reial Decret 1.398/1993, de 4 d'agost, i supletòriament les contingudes en el títol IX de la Llei de Règim Jurídic de les Administracions Públiques.
  
Atés que és competència d'este Servici Territorial d'Arquitectura i Habitatge la resolució del present procediment, en virtut del que disposa el Decret del Govern Valencià 110/2000, de 18 de juliol.
  
Vists els preceptes legals citats, la Llei 1/1997, de 21 de febrer, de la Generalitat Valenciana, la Llei de Règim Jurídic de les Administracions Públiques i la resta de normes de general i pertinent aplicació, el cap del Servici Territorial d'Arquitectura i Habitatge dicta la següent:
  
Resolució
  
1. Imposar a Meta Urbana, SA, com a autor d'una falta molt greu, prevista i sancionada així en l'article 6.10 de la Llei 1/1997, una multa de 4.210 euros (quatre mil dos-cents deu euros).
  
2. Obligar meta que, per si o a costa seua, realitze en el termini de 15 dies les següents obres:
  
- Procedir a la reparació dels clavills apareguts en l'interior de garatge en la zona d'accés a este seguint les indicacions que haurà de proposar la direcció facultativa per a la seua solució, i que prèviament hauran de notificar-se als servicis tècnics d'este departament.
  
Contra esta resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes, comptador des del dia següent al de la recepció de la present notificació, de conformitat amb el que establix l'article 162.3 del Reglament d'Habitatges de Protecció Oficial, de 24 de juliol de 1968, en relació amb l'article 114 de la Llei de Règim Jurídic de les Administracions Públiques.
  
En cas que la part dispositiva de la resolució ordene l'execució d'obres i, independentment de l'anterior, se'l requerix formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, i se li advertix que, si no ho fa així, procedirà l'administració a aconseguir la seua execució forçosa, i se li imposaran successives multes coercitives, en relació amb l'article 96 de la Llei de Règim Jurídic de les Administracions Públiques i disposicions concordants del Reial Decret Legislatiu 31/1978 i Reial Decret 3.148/1978, de 31 d'octubre, i 10 de novembre, respectivament.
  
S'advertix igualment que, si s'incomplix l'anterior requeriment, es podrà instruir nou expedient sancionador, d'acord amb el que establix l'article 166 del Reglament d'Habitatges de Protecció Oficial.